b'\n_START_ARTICLE_\n23 Ting\n_START_PARAGRAPH_\n23 Ting er inspireret af et koncept lavet af Helene Blowers fra biblioteket i Charlotte, North Carolina, USA._NEWLINE_Helene Blowers har bygget sit koncept dels over en artikel af Stephen Abram kaldet 43 Things I (or You) might want to do this year og dels over webstedn 43 Things._NEWLINE_Id\xc3\xa9en bag 23 ting er at personalet p\xc3\xa5 bibliotekerne skal kunne f\xc3\xb8lge med i den nyeste udvikling p\xc3\xa5 internettet. Man starter f\xc3\xb8rst en personlig blog p\xc3\xa5 Internettet. Derefter g\xc3\xa5r man i gang med opgaverne. Det er frivilligt om man vil deltage eller ej og det er ogs\xc3\xa5 tilladt at springe fra undervejs i forl\xc3\xb8bet._NEWLINE_Kurset blev f\xc3\xb8rste gang afholdt i august 2006. 352 deltagere fra Public Library of Charlotte & Mecklenburg County lavede blogs og mange g\xc3\xa6ster deltog ogs\xc3\xa5._NEWLINE_Det oprindelige projekt har inspireret mere end 200 biblioteker i USA og en r\xc3\xa6kke andre lande til at lave deres egne 23 ting-projekter.'